Държавен вестник, бр. 94, 2023 г., стр. 81

БРОЙ  94	
Д Ъ Р Ж А В Е Н  В Е С Т Н И К 	
СТР.  81  
(5) Подаването на документи по електронен 
път се извършва на посочената в заповедта на 
председателя електронна поща на съда, като 
кандидатът трябва да подпише заявлението 
с електронен подпис.
(6) Препис от решението се изпраща до 
институциите по чл. 9, ал. 1, които определят 
лицата в състава на комисията по подбора в 
двуседмичен срок от получаването му. Препис 
от акта, с който е определен всеки от чле­
новете на комисията, се изпраща незабавно 
от председателя на съда, който разпорежда 
публикуването на състава на комисията на 
интернет страницата на съда.
Чл. 8. (1) За участие в подбора кандидатът 
трябва да подаде заявление по образец, което 
се публикува и на интернет страницата на съда.
(2) Към заявлението се прилагат актуални 
документи, удостоверяващи обстоятелствата 
по чл. 8, ал. 1 от Закона за медиацията, дип-
лома за завършено юридическо образование, 
както и други документи, които удостоверяват 
професионалния опит на кандидата и неговата 
допълнителна квалификация в областта на 
медиацията, включително и препоръки по 
негова преценка.
Чл. 9. (1) Подборът се извършва от коми­
сия, която включва:
1. лице, определено от съдийската колегия 
на Висшия съдебен съвет;
2. лице, определено от министъра на пра­
восъдието или от упълномощено от него лице;
3. двама съдии от района на окръжния 
съд, към който е разкрит съдебният център, 
за който се извършва подборът, които се оп­
ределят от председателя на съда;
4. адвокат, вписан като медиатор в Един­
ния регистър на медиаторите, определен от 
адвокатския съвет към адвокатската колегия 
в района на окръжния съд, към който е раз­
крит съдебният център, за който се извършва 
подборът.
(2) Комисията избира председател, който 
организира дейността є. Комисията взема 
решенията си с мнозинство повече от поло­
вината от членовете си.
(3) За заседанията на комисията се съставя 
протокол, който се подписва от членове на 
комисията.
(4) В работата си комисията технически 
се подпомага от един или повече съдебни 
служители, определени от председателя на 
съда, за който се извършва подбора.
Чл. 10. (1) До участие в писмения тест 
се допускат кандидатите, които отговарят 
на изискванията на чл. 8, ал. 1 от Закона за 
медиацията и имат юридическо образование.
(2) Информация за допуснатите до писме­
ния тест кандидати се публикува на интернет 
страницата на съда най-малко една седмица 
преди обявената дата за теста. Едновременно с 
това се публикува и списък на недопуснатите 
кандидати с посочване на причината за това.
Чл. 11. (1) Писменият тест включва въ­
проси от отворен и затворен тип, свързани с 
познаване на националното и европейското 
законодателство в областта на медиацията, 
на етичните стандарти на медиаторите и с 
възможните за използване от медиатора под­
ходи за овладяване на трудни или конфликтни 
ситуации по време на медиационна среща. 
Писменият тест се изготвя и провежда по 
методика, утвърдена от съдийската колегия 
на ВСС.
(2) Комисията допуска до участие в устното 
събеседване кандидатите, които успешно са 
преминали писмения тест.
(3) Информация за резултатите на канди­
датите от писмения тест и за допуснатите до 
устното събеседване се публикува на интернет 
страницата на съда най-малко една седмица 
преди обявената дата на събеседването.
Чл. 12. (1) Устното събеседване цели да 
провери мотивацията на кандидата да бъде 
медиатор в съдебния център и уменията му 
за прилагане на медиаторските техники.
(2) Устното събеседване се провежда от 
комисията, като се съставя протокол. То може 
да се проведе и чрез видеоконферентна връзка.
(3) Комисията определя кандидатите, които 
успешно са преминали подбора, според пока­
заните от тях знания и умения при проведе­
ното устно събеседване, като взема предвид и 
техния професионален опит и допълнителната 
квалификация в областта на медиацията, както 
и резултатите от писмения тест.
(4) Резултатите от подбора на кандидатите 
се публикуват на интернет страницата на съда 
в едноседмичен срок от датата на устното 
събеседване.
Раздел II
Специализирано обучение на медиаторите 
към съдебните центрове
Чл. 13. (1) Кандидатите, които комиси­
ята е определила като успешно преминали 
подбора, преминават през специализирано 
обучение, което цели да надгради знанията 
и практическото прилагане на уменията на 
медиаторите за осъществяване на медиации 
по висящи съдебни дела.
(2) Специализираното обучение се извършва 
по програма, одобрена от съдийската колегия 
на Висшия съдебен съвет, която обхваща:
1. дейността на съдебния център, работата 
на медиаторите в него и взаимодействието 
им със съда и с координатора, включително 
и получаването на информация за нивото на 
удовлетвореност от участниците в медиацията;
2. производството по граждански дела – ета­
пите на развитие на гражданските дела; видо­
вете дела и техните специфики, включително